NaiveNeuron/SloPal huggingface dataset:
Brocka, Július, poslanec NR SR (2014-07-09):
Áno, keby som chcel jednou vetou reagovať na tých oponentov tohto návrhu, tak by som citoval jedného môjho veľmi dobrého známeho, ktorý povedal, že „komunistov na vás“. A on celý život, celý život chodil nedeľu čo nedeľu na družstvo kŕmiť dobytok. Každú nedeľu. A jednoducho ten človek vedel, že to sú činnosti a práce, ktoré sú nevyhnutné, a on ich obetavo robil a za bývalého režimu, aj za súčasného systému, jednoducho je toľko roboty, a nemyslím teraz len v poľnohospodárstve. Ak niektorí vyčítate, že ľudia chcú v nedeľu robiť, viete, koľko je nevyhnutnej práce v nedeľu? Prečítajte si prílohu 1a zo Zákonníka práce. Viete, aké sú možnosti podnikateľov napríklad vytvárať pracovné miesta v nedeľu vo voľnočasových aktivitách, v kultúre, v zábave, v športe? Veď tu je toľko práce, proti ktorej nikto rozumný nemá výhrady. Ale my hovoríme o obmedzení a regulovaní činnosti, ktorá je, ktorá sa dá nahradiť, ktorá nemusí takto ohrozovať rodiny s deťmi. Ak, pán Kolesík, hovoríte o tom, že iné krajiny v Európe uvoľňujú reguláciu, áno, ja o tom viem. Niekde je prvá nedeľa v mesiaci, niekde sú to pred sviatkami, pred Vianocami Zlatá nedeľa, Strieborná nedeľa, áno, keď je taká vôľa v krajinách, kde je každú nedeľu zatvorené, no tak to rozumní politici urobia. Ale u nás sú tí ľudia, ktorí robia v obchode, ako otroci. Naozaj sú otroci, kde v tých obchodoch nie sú ani odbory, že oni sa nedokážu efektívne brániť, lebo jednoducho budú na ulici, keby povedali, že chcú byť so svojou rodinou. Čiže to je tak. No a na pána Chrena, že predstavte si, že by aj dva dni bolo, no a čo? (Reakcia z pléna.)
Kvasnička, Marián, poslanec NR SR (2013-12-17):
Ďakujem, ja ozaj len krátko. Štefan, nebudem komentovať to, čo si hovoril, ani to opakovať. Skôr ja myslím, že je zmyslom, alebo je možnosť vo faktickej poznámke reagovať aj na taký širší komunikačný kontext tejto témy. Ona ma zaujíma aj z hľadiska jazyka. Niektoré veci tu natvrdo povedala kolegyňa Nicholsonová pri súložení a vtedy som si všimol šum, ktorý tu, ktorý tu vyvstal, a to isté sa opakovalo, keď ty si hovoril o rytme a technike sexuálneho vzťahu v manželstve so všetkým požehnaním, ktorý k tomu patrí. Ale všimol som si práve ten kontext okolo tej tvojej reči, najmä na podpredsedníčke Zmajkovičovej, permanentne mala úsmev na tvári, ako jemný purpur do líc chytala. Som hovoril, toto je téma konečne, ktorá má grády ako a je to, je to veľmi milé, je to veľmi milé cítiť v lufte také napätie a napriek rôznostiam, akí sme tu, tak ja myslím, že táto téma nám svedčí. Čo hovoríte, chlapci a dievčatá? Ďakujem.
Sulík, Richard, predseda NR SR (2011-03-22):
Pán Dostál, prosím vás pekne, minútku. (Ruch v sále.) Pán Kaliňák, ja vás žiadam, aby ste nevykrikovali, v poriadku? (Výkriky v sále.) Pán Kaliňák, žiadam vás, aby ste nevykrikovali po sieni. (Výkriky z pléna.) Pán Kaliňák, venujem sa riadeniu schôdze a žiadam vás v rámci riadenia schôdze, aby ste nevykrikovali bez mikrofónu. Pán Dostál, predpokladám, vaša posledná, váš posledný príspevok nebol procedurálny návrh. Ideme teraz hlasovať o troch procedurálnych návrhoch, teda o dvoch. A po prvé o návrhu poslanca Dostála vypustiť bod 24 z programu. Prosím, hlasujte teraz. (Hlasovanie.) Z prítomných 144 poslancov hlasovalo 27 za, 73 proti, 39 sa zdržalo, 5 nehlasovali. Tento pozmeňovací návrh nebol schválený. (Potlesk.) Teraz budeme hlasovať o pozmeňovacom návrhu pána poslanca Rafaja, a to zaradiť do programu návrh uznesenia ku... A teraz vás poprosím, pán Rafaj, keby ste to ešte raz mohli zopakovať. Prosím, zapnite mikrofón. Poprosím mikrofón pre pána poslanca Rafaja, aby nám zopakoval návrh uznesenia, ktorý chce zaradiť do programu.
Grendel, Gábor, podpredseda NR SR (2022-10-26):
Dávam teraz slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Jany Majorovej Garstkovej.
Drábiková, Lucia, poslankyňa NR SR (2021-10-07):
Pán predsedajúci, dajte, prosím, hlasovať o jedinom pozmeňujúcom návrhu, ktorý vyplynul z uznesení výborov.
Bugár, Béla, podpredseda NR SR (2011-10-18):
Vyhlasujem rozpravu o tomto bode programu za skončenú. Pán spravodajca? Nie. Takže, vážené panie poslankyne, páni poslanci, nadnes dohodnutý program sme vyčerpali, takže prerušujem dnešný rokovací deň a zajtra o 9.00 hodine budeme pokračovať. Dovidenia. (Prerušenie rokovania o 18.39 hodine.)
Šefčík, Marek, poslanec NR SR (2021-06-22):
Ďakujem pekne. Tak, pán Blaha, myslím, že to, čo ste povedali, to porovnanie s nacizmom, to je hrubý argumentačný cynizmus z vašej strany. My predsa neospravedlňujeme zverstvá, ktoré napáchal nacizmus alebo fašizmus, týmto zákonom. Vy dokonca poviete, že komunizmus, že len 700 obetí. Viete čo? 700 obetí je obrovské číslo a ja si myslím, že, že (povedané so smiechom) vy ste to veľmi, veľmi zúžili, tam sú obete celé rodiny. Otcovia rodín, celé rodiny, ktoré, ktoré postrácali otcov, ktoré, boli tí ľudia mučení, väznení, nechcem to ďalej rozoberať, ale na, keď to zoberieme celosvetovo, tak Francúzi odhadli, že komunizmus mal 85 až 100 mil. ľudí, ktorých pripravil o život. Vy hovoríte, že niekto sa narodil ako Slovan a nacisti preto uplatnili kolektívnu vinu. Lenže nikto sa nenarodí ako človek, ktorý ubližuje nevinným. Títo ľudia, ktorí majú teraz nezaslúžené benefity, ich majú za to, že prenasledovali a ubližovali iných, nevinných ľudí, lebo si to vybrali kvôli tomu, že cítili, že z toho budú mať nejaký benefit, nejaký zisk. Ďakujem hlavnej predkladateľke tohto zákona, je dobré, že sympatizant Marxa či Lenina zákon kritizuje, bolo by omnoho horšie alebo zlé, keby tento človek tento zákon pochválil, takže ďakujem.
Glváč, Martin, podpredseda NR SR (2016-10-20):
Pán poslanec, nech sa páči, doplňujúca otázka.
Hrušovský, Pavol, podpredseda NR SR (2010-10-20):
Čo je, páni poslanci? Máte procedurálny návrh, pán poslanec? (Odpoveď poslanca.) Tak poprosím ale o procedurálny návrh.
Figeľ, Ján, podpredseda NR SR (2013-05-16):
S ďalšou faktickou Štefan Kuffa.
A. Belousovová, podpredsedníčka NR SR: (2007-12-05):
A teraz má slovo pani poslankyňa Sániová, po nej sa pripraví pán poslanec Markovič.
Jurinová, Erika, podpredsedníčka NR SR (2014-09-09):
Žiadate si, pán spravodajca, zaujať slovo? Nie. Prerušujem rokovanie o tomto bode programu. Na základe súhlasu Národnej rady so skráteným legislatívnym konaním pristúpime k prvému čítaniu o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku. Vládny návrh zákona je uverejnený ako tlač 1116. Návrh na jeho pridelenie na prerokovanie výborom je v rozhodnutí č. 1129. Prosím pána ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol. Áno, už je tu aj pán minister, takže máte slovo. (Rokovanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1116.)
Glváč, Martin, podpredseda NR SR (2019-03-28):
Ďakujem, pán premiér. Nasledujú, pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Puciho, ktorý nie je v sále, pokračujeme druhou otázkou, je od pána poslanca Sopka, je adresovaná ministerke školstva, vedy, výskumu a športu, ministerke Lubyovej, v zastúpení, a znie: „Vážená pani ministerka, opakovane sa vyskytujú problémy pri každoročných celoslovenských testovaniach, ktorých realizátorom je Národný ústav certifikovaných meraní vzdelávania. Táto situácia sa udiala aj pri tohtoročných maturitných skúškach zo slovenčiny, pričom tieto opakujúce sa problémy spojili učiteľskú verejnosť, ale aj žiakov a rodičov natoľko, že pripravujú petičnú akciu, ktorá má tieto opakujúce sa problémy zastaviť. Chcem sa vás, chcem sa vás preto opýtať, aké opatrenia do budúcna mieni pripraviť ministerstvo školstva, vedy, výskumu a športu, aby sa neustále problémy s problematickými úlohami v rôznych testovaniach neopakovali.“ Nech sa páči.
Laššáková, Jana, podpredsedníčka NR SR (2012-10-16):
S reakciou na faktické poznámky, pán poslanec Novotný, nech sa páči.
Figeľ, Ján, podpredseda NR SR (2014-11-08):
Ďakujem. Pán Galko, môžete pokračovať ďalej. Kolega Hraško nepotrebuje reagovať a vaše vystúpenie nasleduje teraz.
Šimečka, Michal, podpredseda NR SR (2024-01-10):
Ďakujem pekne. Pani poslankyňa Plaváková.
P. Hrušovský, podpredseda NR SR: (2002-05-21):
(Hlasovanie.) 105 prítomných, 103 za, 2 nehlasovali. Návrh sme schválili. Ďalší návrh. J. Cuper, poslanec: Vážený pán predsedajúci, odporúčam, aby bol daný na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre obranu a bezpečnosť. Súčasne navrhujem, aby gestorským výborom bol výbor ústavnoprávny a odporúčam, aby výbory, ktorým bol vládny návrh zákona pridelený, prerokovali ho v lehote do 30 dní a gestorský, ústavnoprávny výbor ho prerokoval v lehote 32 dní od jeho prerokovania v prvom čítaní.
Jurinová, Erika, podpredsedníčka NR SR (2012-07-02):
Poslanec Hlina.
Bugár, Béla, podpredseda NR SR (2010-11-04):
Na vystúpenie pána poslanca s faktickými poznámkami štyria. Končím možnosť sa prihlásiť s faktickými. Pán poslanec Gál.
Duchoň, Daniel, poslanec NR SR (2013-12-17):
Ďakujem. Rád by som pripomenul zasadnutie finančného výboru dnes o 12.00 v miestnosti 31. Ďakujem pekne.
Paška, Pavol, predseda NR SR (2014-07-08):
(Hlasovanie.) 137 prítomných, 44 za, 72 proti, 20 sa zdržalo, 1 nehlasoval. Návrh sme neschválili.
Kamenický, Ladislav, poslanec NR SR (2013-05-15):
Ďakujem. Vážený pán predseda, v rozprave nevystúpili žiadni poslanci. Dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky po a) vyslovuje súhlas so Zmluvou medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov, tlač 337. Po b) rozhodla o tom, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.
Ondruš, Branislav, poslanec NR SR (2010-10-12):
Ďakujem pekne, pán predsedajúci. Ja chcem poďakovať za toto posledné vystúpenie a chcel by som na margo toho, čo teraz pán poslanec Marcinčin povedal, dodať, že skutočne najviac zarážajúce je, že vlastne neexistuje jasné, jednoznačné, ale hlavne akceptovateľné a pochopiteľné zdôvodnenie tohto návrhu. A keď len tie najkonzervatívnejšie odhady hovoria o 40 až 50 miliónoch eur daňových únikov a takýchto peňazí sa vzdávame šmahom ruky, tak skutočne tu vzniká vážna otázka, ako chce táto vláda alebo na koho chce naozaj táto vláda naváľať zodpovednosť za riešenie verejných financií. A, bohužiaľ, tento návrh celkom jednoznačne ukazuje, že tie reči o tom, ako sme na tom s verejnými financiami zle a práve preto je nevyhnutné, aby tú dieru plátali radoví občania z vlastných peňazí, sú v skutočnosti iba rečami, ktoré majú zakrývať skutočné záujmy tejto vlády. Ja sa musím pripojiť k pánovi Marcinčinovi v tom, že ak on ako vládny poslanec nevie rozumne a pochopiteľne zdôvodniť, prečo vláda prichádza s týmto návrhom, tak musím povedať, že nedokážeme to vôbec ani ostatní poslanci vysvetliť občanom, a to preto, lebo jednoducho ani vláda rozumne a pochopiteľne tento svoj krok nevysvetľuje. Ďakujem.
Šimečka, Michal, podpredseda NR SR (2024-06-20):
Pán poslanec, ja sa ospravedlňujem, že vás prerušujem, ale ak podávate pozmeňovací návrh, tak ak ma pamäť neklame, tak to má špecifické pravidlá, podľa ktorých to treba povedať, že v tejto chvíli čítam text pozmeňovacieho návrhu vcelku. Myslím, že oni to potom, že potom to môže byť problém legislatívno-technický.
Krajčí, Marek, poslanec NR SR (2024-01-17):
Ďakujem pekne za slovo. Igor, výborne si vysmial zdôvodnenie skráteného legislatívneho konania, keď podľa vládnej moci ide o ohrozenie ľudských práv. Také ohrozenie ľudských práv, presne podľa scenáru Roberta Kaliňáka z poľovníckej chaty, keď vyzval na rehabilitáciu ľudí ako Kočner, Kvietik, Bödör a tak ďalej. Haščák medzi nimi. Dnes sa s tebou stotožnila aj, stotožnil aj Európsky parlament, ako už bolo povedané, vyzval Európsku komisiu, že nejde tu o ohrozenie ľudských práv, skôr Európska komisia má monitorovať ochranu právneho štátu, nezávislého súdnictva, najmä pokiaľ ide o prípady korupcie na vysokej úrovni. Áno, sledujeme, ako vládna moc sa snaží systematickými krokmi a premyslenou informačnou vojnou uniesť občiansky štát a presadzuje úzke záujmy svojich ľudí a nasmerúva Slovensko k autoritatívnemu režimu, aký napríklad vidíme v Bielorusku. Vďaka za to, že si takto dobre poukázal aj na prípady z minulosti, ktoré jasne hovoria, o čo, o čo tu ide a prečo aj dnes tu sedíme a pripomienkujeme nezmyselné skrátené legislatívne konanie únosu spravodlivosti z našej krajiny. Ešte raz, vďaka.
Blanár, Juraj, podpredseda NR SR (2021-05-05):
Ďalší s faktickou poznámkou pán poslanec Marek Kotleba.
V. Veteška, podpredseda NR SR: (2005-03-15):
V. Ondrejka, poslanec: Vážený pán predsedajúci, pani poslankyne, páni poslanci, Ústavnoprávny výbor Národnej rady Slovenskej republiky uznesením z 9. marca 2005 ma určil za spravodajcu k návrhu skupiny poslancov Národnej rady Slovenskej republiky na vydanie zákona o preukazovaní pôvodu majetku. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Zo znenia návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, s medzinárodnými zmluvami, s ktorými je Slovenská republika viazaná. Návrh zákona nebude mať žiadny dopad na rozpočet Slovenskej republiky a na rozpočty miest a obcí. Nevyžaduje ani osobitné personálne či organizačné zabezpečenie. Osobitná časť dôvodovej správy obsahuje odôvodnenie jednotlivých ustanovení návrhov zákona. Doložka zlučiteľnosti spĺňa náležitosti ustanovené v článku III legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh zákona v druhom čítaní. V súlade s rozhodnutím predsedu Národnej rady Slovenskej republiky č. 1067 z 24. februára 2005 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali: ústavnoprávny výbor, Výbor Národnej rady pre financie, rozpočet a menu, pre hospodárstvo, privatizáciu a podnikanie, pre obranu a bezpečnosť, pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 4. mája 2005 a v gestorskom výbore do 6. mája 2005. Prosím vás, otvorte rozpravu.
Poliačik, Martin, poslanec NR SR (2016-10-20):
Ďakujem veľmi pekne, pán predsedajúci. Upozorňujem iba členov výboru pre nezlučiteľnosť funkcií, že výbor zasadá dnes 12.30 hod. v tradičnej zasadačke dole pod Parlamentkou. Ďakujem veľmi pekne.
Laššáková, Jana, podpredsedníčka NR SR (2013-06-04):
Mám tomu rozumieť tak, že máte súhlas všetkých predkladateľov, teda vás a pána poslanca Chrena a, a nebude, nebudeme o tomto návrhu zákona rokovať? Dobre, ďakujem pekne. Takže ďalej nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov . Návrh zákona má parlamentnú tlač 508, návrh na jeho pridelenie na prerokovanie výborom je v rozhodnutí č. 487. Dávam slovo poslancovi Danielovi Krajcerovi, aby za skupinu poslancov návrh zákona uviedol. Nech sa páči, pán poslanec, máte slovo.
P. Hrušovský, podpredseda NR SR: (2002-04-11):
(Hlasovanie.) Prítomných je 120 poslancov, za 65, proti 33, zdržalo sa 20, nehlasovali 2. Neschválili sme pripomienku pod bodom 10. A. Ivanko, poslanec: Pán predsedajúci, dajte hlasovať o pripomienke pod bodom 11 informácie.
M. Číž, podpredseda NR SR: (2008-04-08):
Takže by som to zosumarizoval. Pán predseda, váš návrh na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov (tlač 571), sťahujete. A pýtam sa, či je všeobecný súhlas, aby sme dneska nehlasovali o návrhu poslanca na vydanie zákona o poslancoch Slovenskej národnej rady v znení neskorších predpisov a o zmene niektorých zákonov (tlač 572). Ďakujem pekne. Takže tým pádom budeme pokračovať ďalej, teraz máme prerokovaný tretí návrh, a to návrh poslancov Národnej rady Slovenskej republiky Pavla Pašku, Moniky Smolkovej a Jozefa Buriana na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 575). Skôr ako pristúpime k hlasovaniu, pýtam sa, či procedurálne návrhy sú ešte aktuálne. Poprosím zapnite mikrofón pánovi poslancovi Mikloškovi s procedurálnym návrhom.
P. Paška, predseda NR SR: (2006-09-05):
(Hlasovanie.) 141 prítomných, za 139, zdržali sa 2. Konštatujem, že Národná rada pridelila príslušný návrh zákona výborom, určila gestorský výbor a zároveň schválila lehoty na prerokovanie. Ďakujem pekne, pán spravodajca. Ospravedlňujem sa za to mierne faux pas. Vrátime sa k tlači 25 a budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov . Čiže ešte raz, tlač 25. Poprosím pani Magdu Košútovú ako spravodajkyňu, aby uviedla hlasovanie.
B. Bugár, podpredseda NR SR: (2003-02-27):
Takže by sme mali pristúpiť k hlasovaniu. Pán poslanec Malchárek podal procedurálny návrh, aby sme o návrhu na voľbu členov Správnej rady a Dozornej rady Všeobecnej zdravotnej poisťovne hlasovali verejne. Nech sa páči, prezentujme sa a hlasujme o tomto návrhu. (Hlasovanie.) Prítomných je 113 poslancov, za 93, proti 9, zdržalo sa 8, nehlasovali 3. Konštatujem, že tento návrh sme prijali. Pani spravodajkyňa, nech sa páči, môžeme pristúpiť k hlasovaniu.
Jurzyca, Eugen, poslanec NR SR (2017-02-03):
Ďakujem pekne za slovo, pani predsedajúca. Viete, na sociálny, národný a ľudský rozmer návrhov sa dá pozerať aj z iného uhla. Vy hovoríte, že ten váš je správny. My to vidíme inak. Dve poznámky. K podpore vidieckeho spôsobu života. Slovensko má veľmi veľa dlhodobo nezamestnaných ľudí. A veľkí zamestnávatelia sa totiž zhlukujú v okolí veľkých miest, pričom veľa Slovákov ostáva bývať na ďalekom vidieku. V mestách nad 100-tisíc obyvateľov žije na Slovensku 12 % obyvateľov, v Česku 22, v Poľsku 29, v Nemecku 32 a vo Fínsku 35. Takmer trikrát viac. To im umožňuje dostať sa k lepším pracovným príležitostiam. Vy im to nechcete umožniť. Čo je sociálnejšie? Čo je ľudskejšie? Druhá poznámka. K zákazu predávať pôdu, lebo je to pod cenu. A nielen pôdu máme my u nás lacnejšiu než na Západe. Aj ľudskú prácu máme lacnejšiu než na Západe. A ľudia robia pre zahraničné firmy u nás za mzdy nižšie, než sú v zahraničí. Tak keď chcete zakázať predávať pôdu, tak zakážte predávať aj ľudskú prácu pod cenu. Ak je pôda živiteľka národa, tak ľudská práca je ešte dôležitejšou živiteľkou národa. Teraz sa zamyslite, čo je ľudskejšie, čo je sociálnejšie. Ďakujem. (Potlesk.)
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 144 poslancov, za 137, proti 7, nehlasovali 0, zdržali sa 0. Uvedené sme schválili. Konštatujem, že sme tento návrh schválili. Teraz budeme pokračovať hlasovaním o bode 90 schváleného programu, ktorým je prvé čítanie o návrhu poslancov Kremského, Kuriaka na vydanie zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie. Spravodajcom je člen výboru pre pôdohospodárstvo a životné prostredie poslanec Ján Szőllős. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 1253.)
Ľupták, Pavel, poslanec NR SR (2023-12-05):
A nakoniec, pán predsedajúci, poprosím hlasovať o návrhu uznesenia, ktoré predniesol pán poslanec Gábor Grendel.
B. Bugár, podpredseda NR SR: (2002-06-18):
(Hlasovanie.) Prítomných 109 poslancov, za návrh 98, proti 2 poslanci, zdržali sa 6, nehlasovali 3. Konštatujem, že návrhy zo spoločnej správy sme schválili. M. Benkovský, poslanec: Áno, mám poverenie gestorského výboru, aby Národná rada prerokovala predmetný návrh zákona v treťom čítaní. Prosím, dajte o tom hlasovať.
Bugár, Béla, podpredseda NR SR (2017-09-08):
Na vystúpenie pána poslanca s faktickými poznámkami dvaja. Pán poslanec Štarchoň, nech sa páči.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 106, proti nikto, zdržalo sa 22, hlasovali všetci prítomní. Konštatujem, že tento pozmeňujúci návrh sme schválili.
Brixi, Otto, poslanec NR SR (2012-06-27):
Ďakujem pekne, pán predsedajúci. Ja sa ešte opäť raz vyjadrím ku kolegovi Brockovi. Ak máme v zmysle zákona a v zmysle ústavy posilňovať a udržiavať inštitút manželstva, tak ako je uvedený, nemali by sme podliehať nejakej notárskej loby, aby 40 % manželstiev, ktoré sa na Slovensku rozvádza, sa riešilo takouto dohodou, ale by sme mali nechať status quo tak, ako to je, poprípade riešiť veci v súlade s novelou zákona o OSP a všetkými príslušnými ustanovujúcimi právnymi predpismi. Ďakujem.
Pellegrini, Peter, predseda NR SR (2015-05-13):
Prezentujme sa a hlasujme o postúpení zákona do tretieho čítania ihneď. (Hlasovanie.) Prítomných 138 poslancov, za hlasovalo 80, proti bolo 23 poslancov, zdržalo sa 35 poslancov. Návrh sme schválili. Sme v treťom čítaní . Otváram rozpravu v rámci tretieho čítania. Nik sa nehlási do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako o celku, pán spravodajca.
Budaj, Ján, poslanec NR SR (2018-09-18):
Chcem požiadať o zaznamenanie mylného hlasovania o bode k tlači 1097, hlasoval som „proti“ mylne, prosím zaznamenať hlasovanie „za“.
Mojš, Milan, poslanec NR SR (2017-10-12):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2023-06-27):
Dávam slovo spravodajkyni, pani poslankyni Eve Horváthovej z výboru pre zdravotníctvo, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
B. Bugár, podpredseda NR SR: (2003-10-22):
Pán poslanec Paška, nech sa páči, mali by ste k tomu prvému bodu, návrhu na uznesenie Národnej rady Slovenskej republiky k žiadosti o predloženie informácie ministra zdravotníctva Slovenskej republiky o spoločnosti VERITEĽ, a. s. , prečítať návrh upraveného uznesenia. Nech sa páči, odtiaľto. A doneste aj hlasovaciu kartu hneď.
Puci, Róbert, poslanec NR SR (2018-05-11):
Ďakujem pekne. Vážená pani predsedajúca, kolegyne, kolegovia predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v druhom čítaní. Národná rada Slovenskej republiky uznesením č. 1087 z 13. marca 2018 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť obidva výbory, ktorým bol určený na prerokovanie. Z uznesení výborov Národnej rady Slovenskej republiky uvedených pod bodom III spoločnej správy vyplýva 76 pozmeňujúcich a doplňujúcich návrhov, o ktorých gestorský výbor odporúča hlasovať spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III spoločnej správy a stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky tento vládny návrh zákona schváliť v znení pozmeňujúcich a doplňujúcich návrhov uvedených v spoločnej správe, ktoré gestorský výbor odporučil schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti dňa 9. mája 2018. Týmto uznesením výbor zároveň poveril spoločného spravodajcu Róberta Puciho predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pani predsedajúca, skončil som, otvorte, prosím, rozpravu, do ktorej sa hlásim ako prvý.
Sulík, Richard, predseda NR SR (2011-06-28):
Tak, dámy a páni, poprosím, keby ste sa mohli usadiť. Dámy a páni, poprosím, keby ste sa mohli usadiť, budeme pokračovať v schôdzi. A pristúpime k druhému a tretiemu čítaniu o zákone z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uvedený ako tlač 424. Dávam slovo spoločnému spravodajcovi z výboru pre ľudské práva a národnostné menšiny poslancovi Ondrejovi Dostálovi a prosím ho, aby informoval Národnú radu o výsledku prerokovania vráteného zákona vo výboroch. Nech sa páči.
Hrnčiar, Andrej, podpredseda NR SR (2018-09-13):
Ďakujem. Pán poslanec Blanár chce položiť doplňujúcu otázku. Nech sa páči.
M. Číž, podpredseda NR SR: (2009-12-02):
Takže, vážené kolegyne, kolegovia, budeme po kratučkej prestávke pokračovať. Pani ministerku už máme tu. Som presvedčený, že to boli vážne dôvody, ktoré ju zdržali. Takže nasledujúce body sú návrhy, ktoré bude z poverenia vlády Slovenskej republiky predkladať ministerka práce, sociálnych vecí a rodiny pani Viera Tomanová. Teraz pristúpime k druhému čítaniu o vládnom návrhu zákona o rodičovskom príspevku a o zmene a doplnení niektorých zákonov (tlač 1247). Spoločná správa výborov je tlač 1247a. Pani ministerka, máte slovo a odôvodnite, prosím, tento návrh zákona.
Poliačik, Martin, poslanec NR SR (2019-05-17):
Ďakujem. Pán kolega, pán Petrák, nato, aby tá filozofia vlastne tohto zákona, s ktorou ste prišli, to znamená, aby každé dieťa od päť rokov malo dobrú predškolskú prípravu, by museli byť splnené tri veci: tá prvá sú kapacity, tá druhá sú dobre pripravené pedagogičky a dobre pripravení pedagógovia na, v tých materských školách, tá tretia sú dobre pripravené pedagogičky a dobrí pedagógovia na základných školách. A až keď tieto tri veci budeme mať a budeme vedieť, že každé jedno dieťa od päť rokov dostáva vzdelanie, ktoré podporuje jeho vnútornú motiváciu sa učiť, a toto vzdelanie sa potom podporí vo veku šesť rokov na základnej škole, až potom budeme napĺňať tie ciele, ktoré ste si dali. Lenže ani jednu z tých troch vecí zatiaľ nemáme. Drasticky zlyhávame, čo sa týka prípravy pedagógov na základné školy, zlyhávame, čo sa týka prípravy pedagógov aj na materské školy. A tam, kde ste vyhovorili o patológiách, nehnevajte sa, pre brvno v oku hľadáte triesku a nevidíte ju, pretože kde reálne máme patológie, je sieť škôl a škôlok. Tam nemáme riadne pripravené prostredie na to, aby deti dostávali také vzdelávanie, ktoré je hodné 21. storočia, a na základných školách už tobôž. A tie výsledky testov, o ktorých ste hovorili, dopadajú práve tak zle a zhoršujú sa na druhom stupni základných škôl, lebo také veci, ako schopnosť učiť sa, kritické myslenie, posilnenie vnútornej motivácie reálne sa učiť o svete okolo seba, nám zakrnievajú na základných školách práve v tej sieti, ktorú dnes máme. Preto by som bol rád, keby sme nehľadali maličké patológie tam, kde sa ľudia snažia, ale najprv odstraňovali tie veľké v systéme, ktorý je plne pod kontrolou a v zodpovednosti štátu.
P. Paška, predseda NR SR: (2007-03-21):
Faktické poznámky na vaše vystúpenie nie sú, pán poslanec. Predsa len, pán poslanec Šimko, nech sa páči. Končím možnosť prihlásiť sa s faktickou poznámkou.
Laurenčík, Milan, podpredseda NR SR (2020-06-03):
Pán poslanec Kristián Čekovský.
Heger, Eduard, poslanec NR SR (2019-02-08):
Ďakujem pekne. Ja myslím, že tento Ústavný súd je naozaj takou špičkou ľadovca toho, ako politici, a teda vládni politici, koaliční politici, obsadzujú jednotlivé nezávislé úrady. Ja by som len chcel naozaj doplniť tú paletu toho, čoho sme tu, čoho sme tu boli svedkom, kde všade sa politici uplacíruvavajú. A takými peknými príkladmi je napríklad ÚRSO (Úrad pre reguláciu sieťových odvetví), kde je dnes pán Jahnátek, bývalý, teda neviem, ešte možno aj stále člen SMER-u. Pán Kažimír smeruje do Národnej banky Slovenska. V NBÚ je šéfom pán Magala. Máme tu Úrad pre normalizáciu a metrológiu – pán Pavlis. Na Telekomunikačnom úrade je nominant SMER-u. Úrad pre dohľad nad zdravotnou starostlivosťou, bývalý predseda odstúpil práve preto, že sa jednalo o politizáciu úradu. A teraz vidíme vlastne Ústavný súd ako naozaj taká špička, ten olymp, ako to aj nazývame, kde opäť chcú smerovať a už aj smerovali v minulosti a sú tam straníci vládnej koalície. A naozaj tu je vidieť, že tu si vládna koalícia ide sprivatizovať vlastne celý štát. Pretože ak tieto nezávislé inštitúcie, nezávislé úrady, ktoré by mali byť z princípu nezávislé a kde by mali byť odborníci a sa tam tlačia politici, tak ja sa pýtam – čo chceme teda tým odborníkom nechať? Čo chceme tým morálnym, čestným odborníkom nechať, keď všetko obsadia či už slúžiaci, alebo vyslúžilí politici? Toto je tá najväčšia tragédia toho celého procesu. Nehovoriac o tom, že akí politici chcú smerovať na Ústavný súd. Ďakujem.
M. Číž, podpredseda NR SR: (2008-07-02):
Vážené kolegyne a kolegovia, teraz pristúpime k druhému čítaniu o vládnom návrhu zákona o cestnej premávke a o zmene a doplnení  niektorých zákonov. Tento vládny návrh zákona má tlač 608. Dobre, takže poprosím, ak je a nemal by byť s tým žiadny problém, ešte by sme prerokovali jeden ten kratší predtým, ako sa budeme venovať tomu očakávanému zákonu. Takže by sme v druhom čítaní, vážené kolegyne, kolegovia, teraz rokovali o vládnom návrhu  zákona o ochrane pred legalizáciou  príjmov z trestnej činnosti a o ochrane pred financovaním terorizmu a o zmene a doplnení niektorých zákonov . Tento vládny návrh zákona má tlač 382, spoločná správa výborov  382a. Takže prosím, pán podpredseda, odôvodnite tento návrh.
Glváč, Martin, podpredseda NR SR (2017-09-06):
Pani poslankyňa Gaborčáková.
Blanár, Juraj, podpredseda NR SR (2022-05-05):
Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Nie. Pán spravodajca, poprosím, aby ste minimálne ohlásili termín hlasovania.
Kuffa, Štefan, poslanec NR SR (2013-09-18):
Ďakujem za slovo. Hej, všetci sme rozrušení z toho včerajšku, čo sa tu udialo. Bitky, perverznosť a osočovanie, násilie, nepatria do parlamentu, vôbec nie do tohto priestoru. A je to veľmi zlý príklad, aj signál pre túto krajinu. Ak poslanci sú tí, ktorí majú byť tou elitou, položme si každý otázku sám vo svojom srdci, si hodný nasledovania? Si príkladom tomuto ľudu? Skúsme sa stíšiť nad tým a každý si odpovedz, každý nech si odpovie sám na takúto otázku. Ako kolega tu spomenul, ja sa dotknem toho, mali sme to už tuná, rôzne symboly, ktoré sú tu v Národnej rade. Ani mne sa to nepáči. Ani tento symbol, ktorý pred chvíľou tuná bol. Nie je to vhodné, aby sme tuná to dávali a zastierali to možno aj komunikačným manévrom. Ja s tým nesúhlasím, aby tu čosi také bolo. Ani v minulosti som nesúhlasil, ani v prítomnosti, ani do budúcna, dovolím si povedať, odmietam to aj do budúcna. Predovšetkým poslanci majú byť tí, ktorí majú byť vzorom, a majú predovšetkým tí dodržiavať zákon. Je potrebné mať charakter, ale nielen pevnú vôľu, ale k tomu charakteru chce pridať pokoru a poriadnu dávku pokory. Ak my pôjdeme cestou revanšizmu a pomsty tak, ako to ide, tu musí nastať odpustenie. Ak si vzájomne neodpustíme, my sa nepohneme ďalej. To, čo včera sa tuná udialo, alebo možno aj v skorých ranných hodinách, ja už neviem teda, v ktorú hodinu sa to zomlelo, človek je z toho pohoršený, aj roztržený vnútorne. Ak toto ľudia sledujú, že čo vyčíňajú poslanci, no tak naozaj to máme krôčik k tej krvavej možno revolúcii alebo pouličným bojom. Myslím si, že nikto z nás si to neželá, aby naša krajina išla touto cestou.
Tabák, Romana, poslankyňa NR SR (2021-04-01):
Ďakujem za slovo, pán predsedajúci. Pán poslanec Schlosár, ja chápem vaše obavy, nám tiež na ľuďoch záleží ako aj vám, ale musíme dôverovať našim odborníkom a toto rozhodnutie je hlavne kvôli zdravotníctvu. Ja pevne dúfam, že dnes poslednýkrát hlasujeme za tento núdzový stav. A vám, pán premiér Heger, prajem veľa múdrych rozhodnutí. Ďakujem.
Laššáková, Jana, podpredsedníčka NR SR (2015-11-19):
Príjemné dobré ráno, vážené panie poslankyne, páni poslanci, otváram šiesty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Augustín Hambálek, Ján Hudacký, Martin Chren, Daniel Lipšic, Ivan Mikloš, František Šebej, Viera Šedivcová, Pavol Zajac, Renáta Zmajkovičová. Na zahraničnej pracovnej ceste sú poslanci: Gabriel Csicsai, Maroš Kondrót a Pavol Pavlis. Dovoľte mi predtým, ako budeme pokračovať v prerušenej rozprave, som vám prečítala jeden oznam. Predsedovi Národnej rady Slovenskej republiky Petrovi Pellegrinimu bolo doručené oznámenie od predsedu poslaneckého klubu OĽaNO Richarda Vašečku, v ktorom mu oznamuje, že dnešným dňom do poslaneckého klubu OBYČAJNÍ ĽUDIA a nezávislé osobnosti vstúpil nezaradený poslanec JUDr. Daniel Lipšic. Poprosím, aby to bolo v zázname a aby sme zobrali na vedomie, že poslanecký klub OĽaNO posilnil pán poslanec Daniel Lipšic. Pokračujeme v prerušenej rozprave v druhom čítaní o vládnom návrhu zákona o štátnom rozpočte na rok 2016, tlač 1700. Pán minister financií a podpredseda vlády už zaujal miesto určené pre navrhovateľov. Obdobne aj spravodajca je na svojom mieste. Posledným v poradí z písomne prihlásených rečníkov do rozpravy je poslanec Jozef Kollár, ktorému teraz odovzdávam slovo a potom dám možnosť prihlásiť sa do rozpravy ústne. Nech sa páči, pán poslanec. (Pokračovanie v rokovaní o vládnom návrhu zákona o štátnom rozpočte na rok 2016 , tlač 1700 a návrhu rozpočtu verejnej správy 2016 až 2018 a stanovisku Najvyššieho kontrolného úradu Slovenskej republiky k návrhu štátneho rozpočtu na rok 2016 , tlač 1793.)
Blanár, Juraj, podpredseda NR SR (2023-03-30):
Prezentujme sa a hlasujme. (Prezentácia: 70 prítomných.) Konštatujem, že Národná rada nie je uznášaniaschopná. Čiže z tohto dôvodu v zmysle rokovacieho poriadku vyhlasujem 15-minútovú prestávku a potom budeme opäť zisťovať uznášaniaschopnosť Národnej rady. (Prestávka)
Náhlik, Peter, poslanec NR SR (2017-02-01):
Môžem? Teraz, pán predseda, dajte, prosím, hlasovať o tom, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že sa prerokuje tento návrh v druhom čítaní.
Jurinová, Erika, podpredsedníčka NR SR (2013-11-27):
Pán poslanec, na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Jasaň.
Pellegrini, Peter, predseda NR SR (2015-04-23):
Vážené pani poslankyne, vážení páni poslanci, otváram šiesty rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci: Tibor Bastrnák, Jozef Bobík, Béla Bugár, Árpád Érsek, Martin Fecko, Gábor Gál, Viliam Holeva, Milukáš Huba, Elemér Jakab, Jana Kiššová, Andrej Kolesík, Igor Matovič, Elena Mezenská, Ján Mičovský, Ivan Mikloš, Lucia Nicholsonová, Ján Podmanický, László Sólymos, Jana Vaľová, Peter Vörös, Pavol Zajac. Na zahraničnej pracovnej ceste je podpredseda Národnej rady Miroslav Číž a pán poslanec Pavol Hrušovský. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník, ktorý prerokúvame v skrátenom legislatívnom konaní (tlač 1490). Pán navrhovateľ, ako aj pani spravodajkyňa, zaujali svoje miesto, preto budeme pokračovať v rozprave. Ďalším v poradí z písomne prihlásených rečníkov je poslanec, pán poslanec Alojz Hlina, ktorému teraz odovzdávam slovo. Pripraví sa po ňom pán poslanec Kollár. Nech sa páči, pán poslanec Hlina, môžete vystúpiť. (Pokračovanie v rokovaní v prerušenej rozprave o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1490.)
Laššáková, Jana, podpredsedníčka NR SR (2014-11-25):
Pani podpredsedníčka Jurinová.
Blanár, Juraj, podpredseda NR SR (2021-05-12):
Pán spravodajca Karahuta ako jediný s faktickou poznámkou na vaše vystúpenie, pán poslanec.
Hort, Milan, podpredseda NR SR (2010-09-07):
Ďakujem. Prosím, prezentujme sa a hlasujme. (Hlasovanie.) Konštatujem, že prítomných bolo 97 poslancov, za hlasovalo 77, proti 3, zdržali sa 17, nehlasoval ani 1. Aj v tomto prípade Národná rada na návrh vlády vyslovila súhlas s prerokovaním vládneho návrhu zákona v skrátenom legislatívnom konaní. Na základe súhlasu Národnej rady so skráteným legislatívnym konaním teraz pristúpime k prvému čítaniu o vládnom návrhu zákona, ktorým sa mení a dopĺňa zákon číslo 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, a ktorým sa menia a dopĺňajú niektoré zákony , tento vládny návrh má tlač 63 a návrh na jeho pridelenie na prerokovanie výborom je v rozhodnutí číslo 45. Pán podpredseda vlády, pán minister Mihál, prosím, uveďte tento vládny návrh zákona. Poprosím všetkých, pán minister, chvíľočku, ešte o trpezlivosť žiadam. Poprosím všetkých, ktorí si majú čo iné povedať nie k tomuto návrhu zákona, nech tak urobia mimo rokovacej sály, aby sme mohli dôstojne pokračovať v rokovaní. Nech sa páči.
F. Mikloško, poslanec: (2002-02-19):
J. Migaš, predseda NR SR: Panie poslankyne, páni poslanci, budeme hlasovať o procedurálnom návrhu pána poslanca Muránskeho. Hlasujeme. Nebolo dostatok poslancov. Hlasujeme o návrhu pána poslanca Muránskeho o zaradení vládneho návrhu zákona na skrátené konanie o Súdnej rade. Procedurálny návrh predniesol pán poslanec Muránsky. (Hlasovanie.) Prítomných je 68 poslancov. Málo. Budeme pokračovať. Čiže zopakujem, verejného ochrancu práv podľa čl. 151 ods. 2 Ústavy Slovenskej republiky volí Národná rada Slovenskej republiky na obdobie piatich rokov z kandidátov, ktorých jej navrhne najmenej 15 poslancov Národnej rady v určenej lehote, t. j. do 8. februára 2002 bolo podaných 5 návrhov kandidátov na verejného ochrancu práv, ktoré ste dostali ako tlač 1368. Riadiť sa budeme volebným poriadkom na voľbu a odvolanie verejného ochrancu práv, ktorý Národná rada schválila 29. januára 2002 uznesením č. 1843. Oznamujem, že do tejto chvíle poslanci - navrhovatelia svoje návrhy na kandidátov nevzali späť. Zároveň vám chcem oznámiť, že jeden z navrhnutých kandidátov - pán Ján Hrubala svoj súhlas s kandidatúrou zobral späť. Čiže zopakujem. Pán Ján Hrubala, pán Ján Hrubala tesne pred začatím 54. schôdze pred 13.00 hodinou mi oznámil listom, že berie svoju kandidatúru späť. Čiže budeme voliť zo štyroch kandidátov. Teraz prosím predsedu Výboru Národnej rady pre ľudské práva a národnosti poslanca Lászloa Nagya, aby informoval o výsledku prerokovania návrhu vo výbore a o jeho stanovisku. Pre poriadok vám prečítam list pána Hrubalu. Vážený pán predseda Národnej rady Slovenskej republiky. Týmto podaním v zmysle čl. 9 ods. 1 volebného poriadku na voľbu a odvolanie verejného ochrancu práv sťahujem svoj súhlas s kandidatúrou na verejného ochrancu práv pre voľby na základe rozhodnutia predsedu Národnej rady Slovenskej republiky č. 1425. Podpis doktor Ján Hrubala. Nech sa páči, teraz spravodajca, máte slovo.
Laurenčík, Milan, podpredseda NR SR (2021-06-23):
Na faktické poznámky bude reagovať pán poslanec Marian Kotleba.
P. Hrušovský, predseda NR SR: (2003-04-23):
Vážené panie poslankyne, páni poslanci, keďže členovia vlády nie dostatočným spôsobom rešpektujú autoritu parlamentu, prerušujem rokovanie do 14.30 hodiny. (Hlasy v sále.) Nemáme ministrov, preto. (Hlasy v sále.) Do 14.30 prestávka. (Prerušenie rokovania o 14.15 hodine.) (Pokračovanie v rokovaní o 14.32 hodine.)
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie). Prítomných 103 poslancov, za 44, proti 25, zdržalo sa 24 poslancov, nehlasovalo 10 poslancov. Konštatujem, že sme tento návrh neschválili. To bolo posledné hlasovanie nateraz. Vyhlasujem päťminútovú prestávku do... alebo šesťminútovú do 11.20 hod. Potom budeme pokračovať v prerušenej schôdzi. Ospravedlňujem, sa ešte dva procedurálne návrhy. (Ruch v sále.) Najprv, pán poslanec Kéry.
J. Richter, poslanec: (2008-12-03):
Prosím, pán predseda, dajte hlasovať.
Dostál, Ondrej, poslanec NR SR (2020-09-29):
Pán poslanec Herák, no to je presne to, o čom som sa snažil hovoriť v časti svojho vystúpenia, že vnímame na druhej strane tie emócie, niekedy až vypäté, vnímame niekedy tú argumentáciu, ktorá sa nám zdá, zdá vyhrotená, ale na tej svojej strane to, to nevnímame. Ja som tu bol, tu pred chvíľou osočený zo strany pána poslanca Kotlebu, ktorý priam ukázal, ako sa o tejto téme, téme nemá, nemá diskutovať. Samozrejme, že je to vypäté z oboch strán, ale myslím si, že tak ako ja som uznal, že predkladatelia tohto návrhu nie sú vedení snahou vytĺkať politické body, ale svojím presvedčením v tejto veci, ktoré sa nemusí úplne zhodovať s mojím presvedčením, tak rovnako by ste vy nemuseli upodozrievať alebo obviňovať pani poslankyňu Bittó Cigánikovú z toho, že, že sa medializuje alebo že má mediálny výtlak brutálny, alebo, alebo že to robí kvôli politickým bodom, ale mohli by ste aspoň pripustiť, že to robí preto, lebo je o tom presvedčená, že je presvedčená a háji svoje presvedčenie, čo je úplne legitímne, rovnako legitímne, ako je zo strany druhej strany hájiť svoje presvedčenie, a na konci dňa rozhodneme hlasovaním.
Viskupič, Marián, poslanec NR SR (2023-06-13):
Vážený pán predseda Národnej rady, vážený pán predseda vlády Slovenskej republiky, vážení členovia vlády, vážené kolegyne, kolegovia, Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky (tlač 1748) bolo predložené vládou Slovenskej republiky Národnej rade v súlade s čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky. Predseda Národnej rady Slovenskej republiky svojím rozhodnutím č. 1822 zo dňa 12. júna 2023 pridelil podľa § 107 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uvedený materiál na prerokovanie všetkým výborom okrem špecifických výborov s termínom do začiatku rokovania schôdze Národnej rady Slovenskej republiky o tomto návrhu. Predseda Národnej rady súčasne určil ako gestorský výbor výbor pre financie a rozpočet. Výbory zaujali nasledovné stanoviská: výbory, ktoré prijali platné uznesenia, teda vyslovili súhlas s predloženým Programovým vyhlásením vlády Slovenskej republiky a so žiadosťou o vyslovenie dôvery vláde Slovenskej republiky a odporučili Národnej rade Slovenskej republiky programové vyhlásenie vlády schváliť a vysloviť dôveru vláde, boli to výbory pre pôdohospodárstvo a životné prostredie, sociálne veci, kultúru a médiá a tiež výbor pre európske záležitosti. Výbory, kde nebolo platné uznesenie prijaté, nakoľko nezískali, nakoľko nezískali podporu potrebnej nadpolovičnej väčšiny prítomných členov, boli to výbory pre financie a rozpočet, hospodárske záležitosti, vzdelávanie, vedu, mládež a šport a tiež výbor pre verejnú správu a regionálny rozvoj. Výbory, ktoré o návrhu jednotlivých kapitol či už nerokovali, alebo nehlasovali, keďže neboli uznášaniaschopné, bol to ústavnoprávny výbor, zahraničný výbor, výbor pre zdravotníctvo a výbor pre ľudské práva a národnostné menšiny. A teda štvrté boli výbory, ktoré o návrhu nerokovali, keďže podľa, podľa § 49 zákona o rokovacom poriadku v znení neskorších predpisov, bol to Výbor Národnej rady pre obranu a bezpečnosť. Návrh spoločnej správy vrátane stanoviska gestorského výboru prerokoval výbor pre financie a rozpočet na 133. schôdzi dňa 13. júna 2023. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru, že odporúča Národnej rade Slovenskej republiky podľa čl. 86 písm. f) Ústavy Slovenskej republiky schváliť Programové vyhlásenie vlády Slovenskej republiky a vysloviť dôveru vláde Slovenskej republiky, nezískal súhlas potrebnej väčšiny členov výboru pre financie a rozpočet. Ako predseda výboru pre financie a rozpočet som na seba prevzal úlohu spoločného spravodajcu. Ako náhradných spravodajcov som určil poslancov Annu Miernu, Milana Kuriaka, Petra Kremského a Tomáša Lehotského. Návrh uznesenia Národnej rady Slovenskej republiky je v prílohe informácie. Pán predsedajúci, skončil som. Prosím, otvorte rozpravu.
Zmajkovičová, Renáta, podpredsedníčka NR SR (2012-12-11):
S reakciou na faktické poznámky pán poslanec Kaník.
Sulík, Richard, predseda NR SR (2011-03-29):
Mlčanie, či skončili ste, či to v rámci faktickej poznámky išlo o... Dobre. Pán poslanec Droba.
Kollár, Boris, predseda NR SR (2021-06-22):
S ďalšou faktickou vystúpi pán poslanec Žiak. (Krátka pauza.) S faktickou poznámkou vystúpi pán poslanec Kuffa.
M. Sabolová, poslankyňa: (2008-06-18):
Keďže od rána rokujeme a rokujeme o jeho zákonoch, o ktorých si viem oveľa lepšie, aj keď s tým nesúhlasím, že robiť takéto nepriame novely, predstaviť takýto „pozmeňovák“, tak určite k zákonu o sčítaní obyvateľov, domov a bytov je to veľmi nepríjemná vec, pretože tento zákon má slúžiť pre sčítanie, mal by byť jasný, transparentný a bez všelijakých prídavkov. Pán podpredseda, aktivačné práce a ich potreba pre nezamestnaných aj pre obce je veľmi dôležitá vec. Áno. Ale nie takýmto spôsobom a už nezachráni ani obce, ani mestá, ani nezamestnaných, ak v septembri na začiatku schôdze prijmeme v druhom čítaní návrh pánov poslancov a budeme sa tomu venovať a prípadne vylepšíme aj celý zákon o zamestnanosti, ak ho už ideme opäť otvárať. Ale stáva sa strašne neprehľadným legislatíva zverejnená v Zbierkach zákonov, a preto si myslím, pán podpredseda, že nemáte pravdu, že je to všetko v poriadku. Nie je všetko v poriadku. Táto Národná rada by mala pracovať v inom režime.
Bugár, Béla, podpredseda NR SR (2016-04-22):
Pán poslanec Fecko.
Bugár, Béla, podpredseda NR SR (2011-09-14):
Pýtam sa, či sa hlási niekto ústne do rozpravy. Pán poslanec Matej. Končím možnosť sa prihlásiť ústne do rozpravy. Nech sa páči.
Pamula, Peter, poslanec NR SR (2019-06-27):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu pána poslanca Milana Mojša.
Šeliga, Juraj, podpredseda NR SR (2020-03-25):
Pani poslankyňa Halgašová.